CELEX: 32021D1200
Language: el
Date: 2021-07-19 00:00:00
Title: Απόφαση (ΚΕΠΠΑ) 2021/1200 του Συμβουλίου της 19ης Ιουλίου 2021 για την παράταση της θητείας του προέδρου της στρατιωτικής επιτροπής της Ευρωπαϊκής Ένωσης και τον διορισμό του νέου προέδρου της στρατιωτικής επιτροπής της Ευρωπαϊκής Ένωσης

21.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 259/6
               
            
         ΑΠΟΦΑΣΗ (ΚΕΠΠΑ) 2021/1200 ΤΟΥ ΣΥΜΒΟΥΛΙΟΥ
         της 19ης Ιουλίου 2021
         για την παράταση της θητείας του προέδρου της στρατιωτικής επιτροπής της Ευρωπαϊκής Ένωσης και τον διορισμό του νέου προέδρου της στρατιωτικής επιτροπής της Ευρωπαϊκής Ένωσης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 240,
         Έχοντας υπόψη την απόφαση 2001/79/ΚΕΠΠΑ του Συμβουλίου, της 22ας Ιανουαρίου 2001, για τη σύσταση της στρατιωτικής επιτροπής της Ευρωπαϊκής Ένωσης (1), και ιδίως το άρθρο 3 αυτής,
         Εκτιμώντας τα ακόλουθα:
         
                     (1)
                  
                  
                     Δυνάμει της απόφασης 2001/79/ΚΕΠΠΑ, ο πρόεδρος της στρατιωτικής επιτροπής της Ευρωπαϊκής Ένωσης («η στρατιωτική επιτροπή») διορίζεται από το Συμβούλιο, κατόπιν συστάσεως της στρατιωτικής επιτροπής, συνερχόμενης σε επίπεδο ΓΕΕΘΑ. Σύμφωνα με την εν λόγω απόφαση, η θητεία του προέδρου της στρατιωτικής επιτροπής είναι τριετής, εκτός αν το Συμβούλιο αποφασίσει άλλως.
                  
               
                     (2)
                  
                  
                     Στις 20 Φεβρουαρίου 2018, με την απόφαση (ΚΕΠΠΑ) 2018/297 (2), το Συμβούλιο διόρισε τον στρατηγό κ. Claudio GRAZIANO πρόεδρο της στρατιωτικής επιτροπής, κατ’ εξαίρεση, για περίοδο τριών ετών και έξι μηνών, από τις 6 Νοεμβρίου 2018.
                  
               
                     (3)
                  
                  
                     Κατά τη συνεδρίασή της στις 19 Μαΐου 2021, η στρατιωτική επιτροπή, συνερχόμενη σε επίπεδο ΓΕΕΘΑ, συνέστησε να διορισθεί πρόεδρος της στρατιωτικής επιτροπής ο στρατηγός κ. Robert BRIEGER για περίοδο τριών ετών από την 1η Ιουνίου 2022.
                  
               
                     (4)
                  
                  
                     Η θητεία του στρατηγού κ. Claudio GRAZIANO ως προέδρου της στρατιωτικής επιτροπής θα πρέπει, επομένως, να παραταθεί έως την έναρξη της θητείας του στρατηγού κ. Robert BRIEGER.
                  
               
                     (5)
                  
                  
                     Ο στρατηγός κ. Robert BRIEGER θα πρέπει να διοριστεί πρόεδρος της στρατιωτικής επιτροπής από την 1η Ιουνίου 2022 έως τις 31 Μαΐου 2025,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θητεία του στρατηγού κ. Claudio GRAZIANO ως προέδρου της στρατιωτικής επιτροπής της Ευρωπαϊκής Ένωσης παρατείνεται έως τις 31 Μαΐου 2022.
         
         
            Άρθρο 2
            Ο στρατηγός κ. Robert BRIEGER διορίζεται πρόεδρος της στρατιωτικής επιτροπής της Ευρωπαϊκής Ένωσης από την 1η Ιουνίου 2022 έως τις 31 Μαΐου 2025.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 19 Ιουλίου 2021.
            
               
                  Για το Συμβούλιο
               
               
                  Η Πρόεδρος
               
               J. PODGORŠEK
            
         
         
            (1)  ΕΕ L 27 της 30.1.2001, σ. 4.
         
            (2)  Απόφαση (ΚΕΠΠΑ) 2018/297 του Συμβουλίου, της 20ής Φεβρουαρίου 2018, για τον διορισμό του προέδρου της στρατιωτικής επιτροπής της Ευρωπαϊκής Ένωσης (ΕΕ L 56 της 28.2.2018, σ. 33).